Baserri – Baserri\nHAUTATU ZURE DATAK ETA SAKATU HEMENEtxe osoa, 8 plaza erosorekinOhe gehiagarriak galdetu\nBASERRI, ZURE LANDA ESPERIENTZIA\nOstatua eskaintzen dizugu, bertan landa egonaldi apartaz gozatzen ahalko duzu, Etxalar eta Zugarramurdi herri harrigarrien artean, natura betean, Iruñea, Donostia edo Biarritz bezalako leku interesgarrietatik hurbil. Behar duzun guztiarekin hornitutako leku bat, guztiz ase sentiarazteko, zure familiarekin eta lagunekin pribatutasun osoz lasai gozatzeko.\nBizi ezazu landa esperientzia bat, zure zentzumenak ernaraziko dituena, eta senti ezazu ehun urtez goiti izan arren bere esentzia gordetzen duen baserri birgaitu batean ostatu hartzearen magia. Arkitektura tradizionala izan arren, erosotasun handiena lortzeko pentsatutako instalazioak ditu, ingurumena errespetatzen dutenak energia garbia/biomasa erabiltzen dutelako.\n“Baserri”ren kokapen ezin hobeak aukera emanen dizu ostertzean mendien eta Etxalar herriaren beraren panoramika bikainaz gozatzeko. Etxe barrutik ere ikusiko dituzu bista horiek, leihate ederrak baititu, eta are hobeto ikusiko dituzu lorategiko terrazako besaulkietatik.\nHONAKO HAU ESKAINTZEN DIZU BASERRIK\n4 logela zabal, horietako bat mugikortasun urria duten pertsonentzako irisgarria. Guztiek dute ohe bikoitza, sofa ohea, barruko komun osoa eta telebista. Horrez gain, beheko solairuan tximiniadun egongela handi bat dugu. Bertan, hainbat gunez gozatzen ahalko duzu, erlaxatzeko, lasai irakurtzeko edo telebista ikusteko. Jangela handia eta guztiz hornitutako sukaldea ere badu.\nEtxean eginiko opilez eta ogiz, frutaz eta kafe makina automatikoz osaturiko gosari osoa.\nEgongela zabala: tximinia, irakurtzeko gunea, telebista gunea, eta idazmahai eta Internet gunea.\nMugikortasun urria duten pertsonentzako logela irisgarria: ohe bikoitza, sofa ohea, telebista eta komun osoa.\nJangela zabala, mahai handiarekin.\nKomuna/garbiketa gunea, guztiek erabiltzeko.\nKafe makina automatikoa\n*WiFi gunea etxe osoan.\n3 logela zabal: ohe bikoitza, sofa ohea, telebista eta komun osoa.\nKanpoko aldea – lorategia\nTerraza ataria eta kanpoko altzariekin.\nLorategi handia, barbakoarekin.\n4 pertsonentzako spa\nHasiera Baserri Logelak Jarduerak Harremana\nBALDINTZA OROKORRAK | Pribatutasun Politika | Cookie Politika\n©2022 Eskubide guztiak erreserbatuta. Garatua Creactiva


HEZKUNTZA DIGITALA 2018·09·01\nInformazio eta komunikazioko teknologien gehiegizko erabilera nerabeen aldetik\nMadrileko Adikzioen Institutuko Prebentzio Sailak Camilo José Cela Unibertsitateko Gizarte Garapenerako Katedrarekin batera egindako lana. Azterketarako jasotako lagina Madrilgo hainbat ikastetxe publiko, pribatu nahiz kontzertatutako 4-DBHko 15 eta 16 urte bitarteko 2.341 nerabe izan dira.\nMaiatzak 17: LGTBI-fobiaren kontrako nazioarteko eguna\nMaiatzak 17a Lesbofobia, Transfobia, Homofobia eta Bifobiaren aurkako eguna da.\nKIROLA ETA HAURRAK 2018·05·12\nKirolean haurren sexu-abusuak jokoz kanpo uzteko tresna berriak.\nUNICEFeko Espainiako Batzordeak parte hartu du kirolean haurren sexu-abusuak antzeman eta prebenitzen lagunduko duten bost gidaren lanketan. Zeregin horretan udalek ezinbesteko funtzio bat dute, haurrek eta nerabeek kirola egiteko gune seguruak bermatzen.\nHAURRAK, NERABEAK ETA INTERNET 2018·03·18\nLIBURUA. Entre selfies y whatsapps: Interneti eta Europako eta Latinoamerikako haurrei eta nerabeei buruzko diagnostiko sakona\nLiburua familientzat, hezkuntza komunitatearentzat eta adingabeen online segurtasunean inplikatutako eragileentzat dago zuzenduta\nTailerra: Indarkeria matxistaren inguruko begirada zabaldu. Gazteekin prebenitzeko estrategiak identifikatu\nGazteen Euskal Behatokiak antolatu du ‘Indarkeria matxistaren inguruko begirada zabaldu. Gazteekin prebenitzeko estrategiak identifikatu’ tailerra. Izena emateko epea zabalik\nIkastaroa: Drogei buruz hitz egiten dugunean, zertaz ari gara? Donostian\nGazteen Euskal Behatokiak ikastaroa antolatu du: 'Drogei buruz hitz egiten dugunean, zertaz ari gara? Gazteekin erabilgarriak izan daitezkeen lan tresnak'. Donostian izango da 2018ko martxoaren 12an, 19an eta 22an\nIkastaroa. Erotika 2.0: zibersexoa, sexting-a eta intimitatea pornografia bihurtzea nerabezaroan ikastaroa\nIkastaroa gaztelaniaz izango da Bilbon 2018ko otsailaren 20an, 27an eta martxoaren 6an eta izena emateko epea urtarrilaren 16tik 30era izango da\nKOMUNIKAZIOA ETA NERABEAK 2017·12·08\nKomunikazio-bide berria berehalako laguntza behar duten gazteentzat\nLa Caixak eta Osasun Ministerioak martxan jarri dute ANAR, edozein eratako arazoak dituzten haur eta gaztetxoei, arazoak dituztenean edo arrisku-egoeran daudenean, berehala erantzungo dien txata.\nGazteen Euskal Behatokiaren ikastaroa: Drogei buruz hitz egiten dugunean, zertaz ari gara?\nIzena-emateko epea ireki da!!! Ikastaroa Bilbon izango da 2018ko urtarrilaren 24an, 31n eta otsailaren 7an\nBULLYING Y CIBERBULLYING 2017·11·28\nELKARRIZKETA: Maite Garaigordobil, Psikologiako doktorea eta UPV/EHUko Ebaluazio Psikologikoko katedraduna\nPasa den azaroaren 22an “Gurasoekin eta hezitzaileekin bullyingaz eta cyberbullyingaz solasean” hitzaldia izan zen, San Telmo Museoan, Gipuzkoako Foru Aldundiko Gazteria Zuzendaritza Nagusiak antolatuta. Hizlaria Maite Garaigordobil, UPV/EHUko Ebaluazio Psikologikoko katedraduna izan zen, eta aurkezpena Kultura, Turismo, Gazteria eta Kirol diputatu Denis Itxasok egin zuen.\nEskola-jazarpenari eta ciberbullying-ari buruzko II azterketa, estimuen arabera (ANAR fundazioa)\nANAR fundazioa irabazi asmorik gabeko erakunde bat da, eta arriskuan eta babesik gabe dauden haurren eta nerabeen eskubideak sustatzen eta defendatzen aritzen da, proiektuak garatuz. 2016. urtean, ANAR fundazioak bi azterketa egin ditu eskola-jazarpenari buruz; eta bi-biek eragin garrantzitsua izan dute gizartean, batez ere komunikabideetan izan duten difusioaren bitartez\nCYBERPROGRAMA 2.0 2017·11·10\nHitzaldia: Bullyingaz eta ziberbullyingaz solasean guraso eta irakasleekin\nDatorren azaroaren 22an, Donostiako San Telmo Museoan, EHUko Ebaluazio Psikologikoko katedradun Maite Garaigordobilen hitzaldia izango da, Gipuzkoako Foru Aldundiaren Gazteria Zuzendaritza Nagusiak antolatuta.\nAGENDA. Jardunaldia: Bullyingaren mugak gainditzen.\nBullyingaren mugak gainditzen jardunaldia Azpeitian izango da Azaroaren 24an.\n1 - 20 erakusten 29 emaitzetatik.


Proiektuak — Kulturaz\nProiektuak Kulturaz Kooperatiba Elkarteak (lehen, Sanagustin kooperatiba) eta Azpeitiko Kultur Mahaiak elkarrekin burututako zenbait proiektu aipagarri biltzen dira jarraian. https://www.kulturaz.eus/kulturaz/proiektuak https://www.kulturaz.eus/@@site-logo/logoa.png\nKulturaz Kooperatiba Elkarteak (lehen, Sanagustin kooperatiba) eta Azpeitiko Kultur Mahaiak elkarrekin burututako zenbait proiektu aipagarri biltzen dira jarraian.\nOholtzaberri Azpeitiko Kultur Mahaia/Sanagustin kulturguneko kooperatibak sortutako plan bat da.\nPlangintza Azpeitiko Kultur Mahaia/Sanagustin kulturguneko kooperatibaren, Azpeitiko Udalaren eta Euskal Herriko Antzerkizale Elkartea (EHAZE)-ren partekatutako gidaritzapean gauzatu nahi da.\nAldi berean Azkotia eta Zestoako udalen eta bi herriotako antzerki eragileen partaidetza ezinbestekotzat jotzen da proiektua eskualde mailan gauzatzeko.\nJarraian, planaren lerro nagusiak agertzen dira, baina proiektu bizia denez aldaketa eta hobekuntzak jasotzera irekia dago. Kontuan izan, eragile nahiz sortzaileekin sortuko den bilgunean aurrera eramango den parte hartze prozesuko emaitzak proiektuan uztartuko direla.\nDeskargatu proiektua hemen: Oholtzaberri proiektua\n2. Aho Bizarrik Gabe\n3. Azpeitiko kulturaren argazkia\nAzpeitiko kulturaren egoera jasotzen duen azterketa da Azpeitiko kulturaren argazkia. Azpeitiko Kultur Mahaiak eta Sanagustin Azpeitiko Kulturgunea Kooperatiba Elkarteak elkarlanean egina.\nAzpeitiko kultura bere osotasunean aztertu eta diagnosia egitea zen asmoa, datozen urteetan landu beharreko helburuak detektatu eta finkatzeko, besteak beste. Non jarri behar zuen Iparra Azpeitiko Kultur mugimenduak erabakitzeko.\nMetodologia gisa, azterketa hau egiteko, formalki guztira 700 inguru kale-inkesta egin ziren, batzar ireki bat herriko kultur taldeekin eta 14 elkarrizketa-bilera, besteak beste.\nTxostenean herriko kultur mugimendua aztertzeaz gain Kulturaz Kooperatibaren (garai hartan, Sanagustin Azpeitiko Kulturgunea Kooperatiba izenekoa) eragina ere aztertu zen Kultiba eta UPR enpresek egina.\nTxosten guztia, ondorio eta guzti, sarean jarri genuen. Irakurri daiteke hemen: Azpeitiko Kulturaren Argazkia.\n4. Nirvana, unplugged in Azpeitia\nHogei urte bete zirenean Estatu Batuetako Nirvana taldeak 'Unplugged in New York' kontzertuko diskoa kaleratu zuela, urteurrena gogoratzeko, herriko hemezortzi musikarik omenaldia egin zioten Nirvanari, 'Unplugged in Azpeitia' emanaldiarekin.\nAzpeitiarren tributoa duela hogei urteko kontzertuaren berdina izan zen: abestiak orden berean joz, eta taularatzea ere New Yorkekoaren antzekoa izanez. Asko landutako proiektu polit bat izan zen, ekitaldirako oholtza baxua jarrita, loreekin eta kandelekin.\nMusikarien artean, lau taldetxo sortu genituen, bakoitzak hiru edo lau abesti jo zitzaten. Belaunaldi desberdineko pertsonek, giro eta gustu askotariko eta ezberdinekoak bildu genituen Kultur Mahaiak eta Sanagustin kulturguneak antolatutako 'Unplugged in Azpeitia' tributoan. Kontzertu ahaztezina eskaintzeaz gain, herriko musikariak biltzea eta elkar gehiago ezagutzea lortu zen.\n5. Kultur bonoa\nProiektu honekin, Sanagustin Azpeitiko Kulturgunea Kooperatiba Elkartearen asmoei jarraiki, kultur mugimendua indartu nahi dugu, herri kontsumoa bultzatuz. Bonoak dituen helburuen artean herritarrentzako garrantzitsuenak honakoak dira:\nHoriek dira txartel txiki honek biltzen dituen helburuak eta horiek lortzeko bidelagun daukagu udala, elkarlana baita garrantzitsua horrelako proiektuetan, indar metakea.\nHonakoak dira 2016ko kultur bonoak izan dituen ezaugarriak:\nUrteko bonoa izan da, alegia, 2016koa.\nTransferiblea da. Ez du izenak pisurik, jabeak garrantzirik, zenbakiak baizik. Txartelak numeratuak dira eta hori da kontrolatzen dena, txartel zenbaki horren erabilera kopurua.\nUrteko prezioa 60€koa da (iazko bonoaren berezko balioa 190 bat €takoa izan zen).\nLangabetuek, jubilatuek, Gazte txartel jabeek eta ikasle txartel jabeek %50ko deskontua izan dute. Beraz, 30€tan eskuratu ahal izan dute. Deskontu hau erdi bana, Udalak (Gizarte sailak) eta Kooperatibak egiten du bere gain.\nEkitaldien kontsumoa agortuz gero beste bat eros zitekeen. Aurretik ez. Norbanako bakoitzak txartel bat, gehienez.\nSalduko den txartel kopurua mugatua izango da.\nTxartela dutenentzat sarrerak erreserbatu egin ziren ekitaldira arte. Sarreran bonoa erakutsita, orduan jasotzen zen sarrera.\nHauetxek dira kultur bonoarekin lor zitezkeen abantailak:\nJaialdi eta Topaketak (Aitzealdenk!, Antzerki Topaketak eta sor daitezkeenak) %50eko deskontuarekin.\nUmeentzako ikuskizunak doan (ume bat + heldu bat)\n6. Txiki Biran\nDuela urte batzuk Gazteria Sailak martxan jarri zuen Txiki Biran egitasmoa. Herriko haur eta gaztetxoei hilabetero ikuskizun bat eskaintzen zitzaien horren baitan. EGitasmo hura bertan behera gelditu zen.\nKultur Mahaiak, duela bizpahiru urte, transmisioa lan ildo bezala lantzeko beharra ikusi\nzuen. Asmo horren baitan, besteak beste, herriko haurrak eta kultur taldeak gerturatzeko\nbeharra agertu zen. Hori ikusirik, Gazteria Sailarekin harremanetan jarri eta Txiki Biran\nizena berreskuratu eta elkarlanean antolatzeko aukera jaio zen.\nHala, 2014ean, egitasmoa eraberritu eta berriro ekin genion Txiki Birani. Oraingo honetan ordea, Azpeitiko Kultur Mahaiak, Sanagustin Azpeitiko Kulturgunea Kooperatibak eta Azpeitiko Udaleko Gazteria Sailak elkarlanean abiatu genuen bidea.\n2015ean hamaika ekitaldiz gozatu ahal izan zuten gaztetxoek: Auzokoak , Rise & Shine,\nKantu kontari , Txantxariak , Animalien desfilea , Azpeitiko gazte antzerki tailerrekoen\nemanaldia, hondarrezko eskultura tailerra…\nIazko arrakasta ikusita, 2016an ere ibilbidearekin jarraitzeko apustua egin dugu\nantolatzaileok. Helburuok ditu besteak beste Txiki Biran egitasmoak:\nAntolatzaileok elkarlanean aritzea eta agenda bateratzea .\nHerritarrak protagonista izatea, nola haur eta gaztetxoak, hala sortzaileak ere.\nSormena eta transmisioa lantzea, gaztetxoak eta kultur taldeak harremanetan jarriz.\nHerriko gune ezberdinetan egitea ekitaldiak, auzoak, plazak, antzokia, kulturgunea…\nkolorez eta biziz jantziz.\nEta nola ez, ekitaldiak kalitatezkoak, partehartzaileak, bertakoak eta ondo pasatzekoak izatea.\n7. Zuzenekoak ON!\nIraurgi Ikastetxeak eta Sanagustin kooperatibak elkarlanean, kultur emanaldien ezagutza, kultur eskaintzaren ezagutza eta horien gaineko alderdi kritikoa garatzea helburu duen egitasmoa da Zuzenekoak on! izeneko proiektua, 2016an martxan jarria.\nIraurgi Ikastetxearen ekimenez, DBH3ko ikasleak herriko kultur dinamika gertuagotik ezagutzea da helburua. Sanagustin Azpeitiko Kulturgunea Kooperatibarekin elkarlanean, herriko kultur eskaintza aztertuko dute 60 bat ikaslek.\nKultur esparruko lanak eta egiturak ezagutzeko aukera izango dute eta lehen kontaktuan Sanagustin kulturgunea eta Soreasu Antzokia ezagutzen izan ziren kooperatibaren eskutik. Bi eraikinen historia eta ibilbidea ezagutu eta barruak ikusi zituzten.\nArkupean 2014tik landu den proiektua da. Finean, erakusketak burutzen diren erdiko arkuan ezenatoki alternatibo bat ipintzea izan da.\nEszenatoki alternatibo honen helburu nagusiak honakoak dira:\nSormena. Herrian eta eskualdean kultur sortzaile norbanakoekin elkarlanean, kultur sormena sustatu eta bultzatu nahi da.\nHainbat ekitaldi jakinek bere neurrirako espazio bat izatea, gertutasuna eta goxotasuna lortzeko..\nGaia lehendabizi arlokako lantaldeetan atera zen, baina kooperatiba berak berekin duen filosofiak ere honetara behartu gaitu. Hau da, kulturgunea herriko kultur sortzaileen lehen plaza bihurtu nahi zen eta nahi da eta herriko eragile desberdinen lanen erakuslehio ere bai. 2012. bigarren seihilekoan eta 2013. urtean kultur ekitaldiak izan zuten arrakastek, ordea (2013an 24.000 ikusentzule inguru izan ziren bertan burutu ziren 127 ekitaldietan eta 14 aldiz bete zen kulturgunea), formatu txikiko ekitaldiak bertan burutzeko zailtasunak agertzen hasi ziren.\nHori dela eta 2014ko apiriletik aurrera, 9 hilabetetan eszenatoki alternatibo honi forma eman zitzaion, beti ere probisional eran, hau da, unean bertan eszenatokia sortuz.\n2015ean Kooperatibak eginiko inbertsioek Arkupean eszenatokia finkatu zuten eta ordundik teknikoki eta kokaguneari dagokionez, eta horrek ekitaldiei egokiago datorkion trataera eta espazioa ematea ahalbidetu digu.\nHona hemen Arkupean eszenatokiaren gainean 2015ean egin zen balorazioa, bertan burutu ziren ekitaldienak:\nGuztira 19 ekitaldi burutu dira bertan: 7 rock kontzertu, 4 bestelako musika emanaldi, 3 umeentzako ekitaldi eta 5 aurkezpen.\nTeknikoki ekitaldiak burutzeko zailtasunak gainditu dira.\nEkitaldiok oso harrera ona izan dute ikusentzuleen partetik. Guztira 1.560 lagun inguru izan ditugu ekitaldietan baina sarrera-irteera haundia somatu da berauetan.\nEkitaldiak antolatu dituzten eragileak (beti ere gurekin elkarlanean) oso balorazio positiboa egin dute.\nAukera berri hau daukagunetik eragile “berri” desberdinekin izan ditugu harremanak elkarlanean ekitaldiak bertan burutzeko: Bilgune feminista, Libre dinamika, Gure esku dago, Khamar, Jubilatuen Elkartea, Goyenetxe elkartea, Elkar-ekin, Musikene.